2. ลักษณะการประกอบธุรกิจ

(1) ประวัติความเป็นมา

บริษัท สมิติเวช จำกัด (มหาชน) ก่อตั้งโดยกลุ่มนักธุรกิจและกลุ่มแพทย์
จดทะเบียนเป็นบริษัทจำกัด ในนามของ “บริษัท สุขุมวิทเวชกิจ จำกัด” เมื่อวันที่
28 ธันวาคม 2519 มีทุนจดทะเบียน 20 ล้านบาท และมีสำนักงานใหญ่ตั้งอยู่ที่
133 สุขุมวิท 49 (ซอยกลาง) แขวงคลองตันเหนือ เขตวัฒนา กรุงเทพฯ 10110
บริษัทฯ ได้ก่อสร้าง “โรงพยาบาลสมิติเวช” และเปิดให้บริการเมื่อเดือนมิถุนายน 2522
ได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากตลอดมา บริษัทฯ
ขยายกิจการต่อเนื่อง
ได้ก่อสร้างอาคารและจัดหาเครื่องมือและอุปกรณ์การแพทย์เพิ่มเติมมาเป็นลำดับ

บริษัทฯ นำหลักทรัพย์ของบริษัทฯ เข้าจดทะเบียนในตลาดหลักทรัพย์แห่งประเทศไทยเมื่อ ปี 2532
ต่อมาเมื่อ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด
และแปรสภาพเป็นบริษัทมหาชน เมื่อ 25 มกราคม 2536

ในปี 2536 บริษัทฯ ได้ดำเนินการก่อสร้างโรงพยาบาลแห่งที่สอง ชื่อ “โรงพยาบาลสมิติเวช
ศรีนครินทร์” และเปิดบริการเมื่อเดือนพฤศจิกายน 2540

บริษัทฯ มีการเปลี่ยนแปลงผู้ถือหุ้นรายใหญ่และฝ่ายบริหารในปี 2543
และได้พัฒนาการดำเนินงานของบริษัทฯ โดยมุ่งเน้นการเพิ่มประสิทธิภาพธุรกิจหลักของบริษัท (Core
Business) เสริมสร้างจุดเด่น พัฒนาการบริการใหม่ (New Products)
รวมทั้งการปรับปรุงระบบการบริหารจัดการและระบบงาน Back Offices ต่างๆ
ตลอดจนให้การฝึกอบรมและพัฒนาบุคลากรเพื่อให้สามารถให้บริการแก่ผู้มาใช้บริการอย่างมีคุณภาพ
และเมื่อวันที่ 18 พฤษภาคม 2543 บริษัทฯ พร้อมด้วย
โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
ได้รับการรับรองมาตรฐานระบบ ISO 9002 จากบริษัท Bureau Veritus (Thailand) ด้วย

ในส่วนของโครงสร้างเงินทุน บริษัทฯ
ดำเนินการเพิ่มทุนมาเป็นลำดับเพื่อนำมาขยายกิจการของบริษัทฯ ล่าสุดที่ประชุมวิสามัญผู้ถือหุ้น ครั้งที่
1 ประจำปี 2544 เมื่อวันที่ 27 พฤศจิกายน 2544 ได้มีมติให้บริษัทฯ ดำเนินการเพิ่มทุน จากเดิม
600
ล้านบาท โดยออกหุ้นสามัญเพิ่มทุน 40 ล้านหุ้น มูลค่าที่ตราไว้หุ้นละ 10 บาท รวม 400 ล้านบาท
โดยจำหน่ายในราคาหุ้นละ 8 บาท ทำให้บริษัทฯ มีทุนจดทะเบียนทั้งสิ้น 1,000 ล้านบาท ซึ่งบริษัทฯ
ได้จดทะเบียนเพิ่มทุนชำระแล้วเมื่อวันที่ 3 มกราคม 2545

(2) การประกอบธุรกิจในภาพรวม

บริษัท สมิติเวช จำกัด (มหาชน) ประกอบธุรกิจให้บริการด้านการรักษาพยาบาล
เป็นโรงพยาบาลเอกชน ให้บริการแก่ประชาชนทั่วไปภายใต้ชื่อ โรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ มีคณะแพทย์ผู้เชี่ยวชาญครบทุกสาขา
พร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
เปิดให้บริการแก่ผู้ป่วยนอกและผู้ป่วยในตลอด 24 ชั่วโมง

(3) การลงทุนในบริษัทร่วม

1.  บริษัท รวมแพทย์ ศรีราชา จำกัด

ที่ตั้งสำนักงาน : 8 ซอยแหลมเกตุ ถนนเจิมจอมพล
ต.ศรีราชา อ.ศรีราชา จ.ชลบุรี 20110

โทรศัพท์ : 0-3832-4100, 0-3832-4111

โทรสาร : 0-3832-4963

ประกอบกิจการ : โรงพยาบาลเอกชนขนาด 100 เตียง

ทุนจดทะเบียนหุ้นสามัญ : ณ วันที่ 12 เมษายน 2542

จำนวน 18,751,000 หุ้น

มูลค่าตราหุ้นไว้หุ้นละ 10 บาท

รวม 187,510,000 บาท

จำนวนหุ้นที่ถืออยู่ : 5,625,000 หุ้น

คิดเป็นร้อยละ 30 ของทุนจดทะเบียน

(3.2) บริษัท เอส.ซี.บี.ไบโอเท็ค จำกัด

ที่ตั้งสำนักงาน : อาคารสินธร ทาวเวอร์ 3 ชั้นที่ 27

130-133 ถนนวิทยุ แขวงลุมพินี

เขตปทุมวัน กรุงเทพมหานคร 10330

โทรศัพท์ / โทรสาร : 0-2263-2995

ประกอบกิจการ : วิจัยและพัฒนาผลิตภัณฑ์ยาและวัคซีน

สำหรับคนและสัตว์

ทุนจดทะเบียนหุ้นสามัญ : เมื่อวันที่ 15 พฤศจิกายน2539

จำนวน 1,500,000หุ้น

มูลค่าตราหุ้นไว้หุ้นละ 100 บาท

รวม 150,000,000 บาท

จำนวนหุ้นที่ถืออยู่ : 300,000 หุ้น

คิดเป็นร้อยละ 20 ของทุนจดทะเบียน

(4) โครงสร้างรายได้

โครงสร้างรายได้ของบริษัท 3 ปีที่ผ่านมา

สำหรับแต่ละปีสิ้นสุด ณ วันที่ 31 ธันวาคม 2544, 2543 และ 2542

  หน่วย:ล้านบาท

+-------------------------------+------+-----+-----+-----+-----+-----+
| ผลิตภัณฑ์ / บริการ                | 2544 | %   | 2   | %   | 2   | %   |
|                               |      |     | 543 |     | 542 |     |
|                               | ร    |     |     |     |     |     |
|                               | ายได้ |     | รา  |     | รา  |     |
|                               |      |     | ยได้ |     | ยได้ |     |
+-------------------------------+------+-----+-----+-----+-----+-----+
| ค่าบริการคนไข้                   | 1,2  | 96  | 1   | 96  | 1   | 96  |
|                               | 92.0 | .53 | ,12 | .71 | ,10 | .32 |
| ค่าอาหารและเครื่องดื่ม             |      |     | 7.0 |     | 0.0 |     |
|                               | 27.0 | 2   |     | 2   |     | 2   |
| กำไร (ขาดทุน) จากอัตราแลกเปลี่ยน  |      | .02 | 2   | .49 | 2   | .54 |
|                               | -    |     | 9.0 |     | 9.0 |     |
| ส่วนได้เสียในผลกำไร (ขาดทุน)      |      | -   |     | -   |     | -   |
| ของบริษัทร่วม                    | -    |     | -   |     | -   |     |
|                               |      | -   |     | -   |     | -   |
| รายได้ค่าเช่า                    | 3.6  |     | -   |     | -   |     |
|                               |      | 0   |     | 0   |     | 0   |
| ดอกเบี้ยรับ                      | 1.9  | .27 | 3.0 | .25 | 3.0 | .26 |
|                               |      |     |     |     |     |     |
| รายได้อื่น                       | 13.9 | 0   | 0.3 | 0   | 1.0 | 0   |
|                               |      | .14 |     | .03 |     | .08 |
|                               |      |     | 6.0 |     | 9.0 |     |
|                               |      | 1   |     | 0   |     | 0   |
|                               |      | .04 |     | .52 |     | .80 |
+-------------------------------+------+-----+-----+-----+-----+-----+

หมายเหตุ : บริษัทฯ ไม่มีส่วนแบ่งในผลกำไร(ขาดทุน)ของบริษัทร่วม คือ บริษัท รวมแพทย์ศรีราชา
จำกัด ซึ่งถือหุ้น 30 %

และบริษัท เอส.ซี.บี.ไบโอเท็ค จำกัด ซึ่งถือหุ้น 20% เนื่องจากบริษัทร่วมมีผลขาดทุนสะสม
ทำให้ผลตอบแทน

ของเงินลงทุนในบริษัทร่วมดังกล่าวเป็นศูนย์

  (5) เป้าหมายการดำเนินธุรกิจ

  (5.1) ทิศทางนโยบาย

บริษัท สมิติเวช จำกัด (มหาชน)ได้กำหนดทิศทางนโยบายการดำเนินกิจการของ
บริษัทฯ ดังนี้

วิสัยทัศน์ (VISION)

บริษัทฯ มุ่งมั่นที่จะเป็นผู้นำของโรงพยาบาลระดับแนวหน้าของประเทศไทยที่ให้
บริการทางการแพทย์ที่ครบวงจรด้วยเทคโนโลยีที่ทันสมัย มีระบบการบริหารจัดการที่มี
ประสิทธิภาพ โดยมีการพัฒนาคุณภาพอย่างต่อเนื่อง ด้วยบุคลากรที่มีความรู้ความสามารถและ
จริยธรรม เพื่อเป็นที่ยอมรับและเกิดความพึงพอใจสูงสุดของผู้มารับบริการ แพทย์ บุคลากร ผู้ถือหุ้น
และชุมชน

พันธกิจ (MISSION)

เพื่อให้บรรลุถึง VISION ที่ได้ตั้งไว้ บริษัทฯ มีนโยบายและแนวทางปฏิบัติดังนี้

-   ให้โรงพยาบาลมีบริการทางการแพทย์ที่มีประสิทธิภาพและมาตรฐานระดับสากลแบบครบวงจร
    ในสาขาที่กำหนด

-   ให้บริการที่มีคุณภาพสูงด้วยราคาที่เหมาะสม เพื่อความพึงพอใจสูงสุด
    ของผู้มารับบริการ

-   เป็นศูนย์รวมในการให้บริการทางการแพทย์ที่มีประสิทธิภาพสูง
    ด้วยเทคโนโลยีที่ทันสมัยและมีจริยธรรมเพื่อสนองตอบต่อความต้องการของชุมชนในทุกระดับกลุ่มที่กำหนด
    ทั้งในประเทศและต่างประเทศ

-   มีการพัฒนาบุคลากรอย่างต่อเนื่องในทุกสาขา เพื่อคงไว้ซึ่งบริการที่มี
    คุณภาพและบุคลากรที่มีประสิทธิภาพ

คุณค่า (VALUE)

บริษัทฯ ได้กำหนดคุณค่าในการดำเนินกิจการของบริษัทฯ สู่วิสัยทัศน์และพันธกิจดังนี้

-   เพื่อคุณค่าของการดำเนินชีวิตด้วยสุขภาพที่ดีของผู้มารับบริการ โดย
    โรงพยาบาลให้การดูแลสุขภาพอนามัยทั้งทางร่างกายและจิตใจ

-   เคารพ ให้เกียรติ และรักษาความลับของผู้มาใช้บริการ โดยคำนึงถึงสิทธิ
    ประโยชน์ของผู้มาใช้บริการเป็นสำคัญ

-   ตระหนักถึงความสำคัญและยอมรับในบุคลากรทางการแพทย์ทุกสาขา
    รวมทั้งให้การสนับสนุนในการทำแผนปฏิบัติงานเพื่อการพัฒนาคุณภาพบริการทางการแพทย์อย่างต่อเนื่อง
    เพื่อให้บรรลุตามวัตถุประสงค์ของ
    องค์กร

-   ศึกษาความต้องการของชุมชน ทั้งทางด้านการรักษาพยาบาลและสุขภาพ
    อนามัยอันเกี่ยวข้องกับเทคโนโลยี และแหล่งที่มาของการให้บริการ
    สาธารณสุข โดยนำมากำหนดวางแผนเพื่อให้บริการที่สอดคล้องต่อความต้องการของชุมชน

-   บริษัทฯ ตระหนักถึงหน้าที่ความรับผิดชอบในการจัดให้มีบริการ
    ทั้งทางด้านการรักษาและดูแลสุขภาพที่ดีที่สุด
    โดยการเสนอคุณค่าบริการด้วยบุคลากรที่มีคุณภาพและประสิทธิภาพสูง

    2.  เป้าหมายในการดำเนินงานระยะ 3 ปี (2543-2545)

-   ปรับปรุงประสิทธิภาพการให้บริการและพัฒนา Product ใหม่ๆ เพื่อเพิ่มรายได้
    โดยรักษาฐานลูกค้าเดิมและเพิ่มลูกค้าใหม่ (New Patients) รวมทั้งเพิ่มอัตราผู้ป่วยใน
    (Admission Rate) ขยายฐานลูกค้าต่างประเทศที่อาศัยอยู่ในประเทศไทยและต่างประเทศ

-   ขยายเวลาให้บริการคลินิกผู้ป่วยนอกในปี 2544

-   พัฒนารูปแบบการให้บริการใหม่เพื่อเพิ่มรายได้อื่นๆ (Non Patient Revenue)

-   ปรับลดค่าใช้จ่ายในการดำเนินงานทุกด้าน โดยให้เกิดประสิทธิภาพสูงสุด

-   ซ่อมแซมและปรับปรุงอาคารสถานที่โรงพยาบาลสมิติเวช สุขุมวิท ให้ทันสมัย
    เพื่อรองรับการพัฒนา Product ใหม่ๆ และอำนวยความสะดวกให้
    ลูกค้าที่มาใช้บริการ โดยเริ่มในปี 2544 และส่วนใหญ่ให้แล้วเสร็จใน
    ปี 2545

-   พัฒนาด้านคุณภาพการรักษาพยาบาลและการให้บริการทุกด้านให้ได้ตามมาตรฐานสากล ทั้ง ISO
    9002 ภายในปี 2544 และ Hospital Accreditation ภายในปี 2545

-   ปรับโครงสร้างองค์กรใหม่ในปี 2544
    เพื่อให้เหมาะสมและเกิดความคล่องตัวในการดำเนินงาน และสอดคล้องกับแผนการดำเนินงาน

-   พัฒนาบุคลากรทุกระดับอย่างต่อเนื่อง โดยจัดการฝึกอบรมและสัมมนาให้ความรู้ด้านวิชาชีพ
    ความรู้ที่เกี่ยวข้องกับการปฏิบัติงานเทคโนโลยีใหม่ๆ รวมทั้งความรู้ทั่วไป

-   พัฒนาและปรับปรุงเทคโนโลยีด้านการแพทย์และการรักษาพยาบาลให้ทันสมัย
    โดยจัดการฝึกอบรม การสัมมนาทางวิชาการด้านต่างๆ ให้แก่คณะแพทย์และพยาบาล
    รวมทั้งจัดหาอุปกรณ์การแพทย์ที่ทันสมัยมาใช้งาน

-   ร่วมมือกับโรงพยาบาลพันธมิตรในเครือข่ายเพื่อพัฒนาธุรกิจร่วมกัน

-   สร้างสาธารณประโยชน์ให้แก่สังคม เช่น
    การจัดการบรรยายให้ความรู้ด้านการแพทย์แก่ประชาชนทั่วไป
    จัดแพทย์ออกไปให้การรักษาพยาบาลแก่
    ชุมชนต่างๆ และให้การสนับสนุนองค์กรการกุศลต่างๆ เป็นต้น

-   จัดสร้างอาคารสถานที่จอดรถยนต์ที่โรงพยาบาลสมิติเวช สุขุมวิท
    เพื่ออำนวยความสะดวกให้แก่ผู้มาใช้บริการ

-   จัดหาอุปกรณ์การแพทย์ที่ทันสมัยและเพียงพอในการตรวจวิเคราะห์และให้การรักษาพยาบาล

-   ตกแต่งหอผู้ป่วยที่โรงพยาบาลสมิติเวช ศรีนครินทร์เพิ่มเติม
    เพื่อรองรับปริมาณผู้ใช้บริการที่เพิ่มขึ้น